Hotărârea Tribunalului din 29 martie 2023 – Tinnus Enterprises/EUIPO – Mystic Products (Instalații pentru distribuția de fluide)
(Cauza T-545/21)1
[„Desen sau model industrial comunitar – Procedură de declarare a nulității – Desen sau model industrial comunitar înregistrat care reprezintă instalații pentru distribuția de fluide – Motiv de nulitate – Nerespectarea condițiilor de protecție – Articolul 25 alineatul (1) litera (b) din Regulamentul (CE) nr. 6/2002 – Caracteristici ale aspectului unui produs impuse exclusiv de funcția sa tehnică – Articolul 8 alineatul (1) din Regulamentul nr. 6/2002”]
Limba de procedură: engleza
Părți
Reclamantă: Tinnus Enterprises LLC (Plano, Texas, Statele Unite) (reprezentanți: T. Wuttke și J. Lewandowski, avocați)
Pârâtă: Oficiul Uniunii Europene pentru Proprietate Intelectuală (reprezentant: J. Ivanauskas, agent)
Cealaltă parte din procedura care s-a aflat pe rolul camerei de recurs a EUIPO: Mystic Products Import StocExport Export, SL (Badalona, Spania)
Obiectul
Prin acțiunea întemeiată pe articolul 263 TFUE, reclamanta solicită anularea și modificarea Deciziei Camerei a treia de recurs a Oficiului Uniunii Europene pentru Proprietate Intelectuală (EUIPO) din 16 iunie 2021 (cauza R 1011/2018-3).
Dispozitivul
Respinge acțiunea.
Tinnus Enterprises LLC va suporta propriile cheltuieli de judecată, precum și pe cele efectuate de Oficiul Uniunii Europene pentru Proprietate Intelectuală (EUIPO).
____________
1     JO C 431, 25.10.2021.